Reprezentanții instituției de învățământ spun că sunt trei motive pentru tinerii care nu reușesc să termine studiile.

Unii își dau seama că nu au ales profilul corect, aşa că abandonează cursurile și o iau de la capăt în anii următori.

Alții se simt depășiți și renunță de tot.

Un alt motiv este că mulți studenți se angajează și nu mai au timp să meargă la cursuri.

Situația vine și în contextul scăderii numărului de studenți.

Dacă în 2008 Universitatea „Al.I.Cuza" avea înmatriculaţi aproape 42.000 de studenţi, anul acesta sunt aproximativ 25.000.

Anul acesta a fost primul din ultimii şapte ani când s-a înregistrat o creștere a numărului bobocilor, fiind cu 800 mai mulți față de anul trecut.